वैश्य कॉलेज में खेल मैदान का उद्धाटन
जनस्वास्थ्यएवं आबकारी कराधान मंत्री घनश्याम सर्राफ ने कहा कि वैश्य महाविद्यालय ने अनेक प्रतिभाएं दी हैं। वे शुक्रवार को महाविद्यालय प्रांगण में बास्केटबॉल, लॉन टेनिस टेबल टेनिस का मैदान का उद्घाटन करने के बाद छात्रों को संबोधित कर रहे थे। सर्राफ नेे कहा पिछले कई वर्षों से कॉलेज में इस खेल मैदान की विशेष आवश्यकता थी जो आज पूरी हुई है। उन्होंने कहा कि खिलाड़ियों में प्रतिभा है तथा उन्हें उचित प्लेटफार्म मिलता है तो वे विश्व स्तर पर अपनी प्रतिभा का लोहा मनवा सकते हैं।
उन्होंने कहा कि हरियाणा सरकार ने खेलों को बढ़ावा देने के लिए अनेक लाभकारी योजनाएं लागू की हैं। शिक्षा का क्षेत्र हो या खेल का हर क्षेत्र में विकास निष्पक्ष रूप से करवाया जाएगा। साथ ही उन्होंने कॉलेज में लाइब्रेरी की मांग को भी पूरा करने का आश्वासन दिया। इस मौके पर संस्था के सदस्यों ने मंत्री बनने पर सर्राफ का सम्मान भी किया। कार्यक्रम के अध्यक्ष कॉलेज प्रबंध समिति के अध्यक्ष अजय गुप्ता ने कहा कि इस मैदान के बन जाने से खिलाड़ियों को अपना हुनर निखारने का मौका मिलेगा जिससे राष्ट्रीय अंतरराष्ट्रीय स्तर पर अच्छा प्रदर्शन कर सकें। गुप्ता ने कि आने वाले समय में प्रबंध समिति द्वारा इन मैदानों पर सुविधाएं बढ़ाई जाएंगी ताकि यहां मुकाबले भी करवाए जा सकें। संस्था के महासचिव पवन बुवानीवाला ने कहा कि इस मैदान के माध्यम से प्रतिभाओं को निखारने का मौका मिलेगा। उन्होंने बताया कि लाखों की लागत से इस मैदान को तैयार करवाया गया हैं। समारोह में नगरपरिषद प्रधान भवानी प्रताप, विजय किशन अग्रवाल, प्राचार्य बीडी आर्य, बृजलाल सर्राफ, प्रोमिला सिहाग, ओपी जोशी, राकेश जैन, प्रो. अनिल पिंकी, संजय गोयल, पंडित रोहताश शर्मा, कमलेश चौधरी, प्रवीण कोकड़ा, अनिल संघई, देवराज तोशामिया, प्रीतम अग्रवाल, बिल्लू कुंगडिय़ा, नंदकिशोर अग्रवाल, सज्जन कबाड़ी, र| लाल चौखानी, कमलेश चौधरी, पवन गोयल डॉ. एनके गर्ग समेत ट्रस्ट के अनेक सदस्य स्टाफ सदस्य उपस्थित थे।
वैश्य महाविद्यालय में खेल मैदान का शुभारंभ करते जनस्वास्थ्य मंत्री घनश्याम दास सर्राफ, अजय गुप्ता, नगर परिषद प्रधान भवानी प्रताप, महासचिव पवन बुवानीवाला, कोषाध्यक्ष विजय किशन अग्रवाल, प्राचार्य बीडी आर्य अन्य।
awa_Deva hin_Deva hin_Deva awa_Deva